Diari Oficial de la Generalitat Valenciana


Sumari del DOGV 6804, del 26-06-2012 (2012/5392)

Notificació de la sentència dictada en el juí ordinari número 155/2008.
-----------------------------------------------------------------------

### Dades del document

Número de DOGV
:   6804

Data del DOGV
:   26-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5392


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el juí ordinari número 155/2008. [2012/5392]  
Procediment ordinari 000155/2008-G   
De: FCE Bank PLC Sucursal a Espanya.  
Procuradora: Elia Peña Chordá.   
Contra: Carlos Ricardo Ortiz Cruz.  
Procurador/a: -.  
En este procediment ordinari FCE Bank PLC Sucursal a Espanya, enfront de Carlos Ricardo Ortiz Cruz, s'ha dictat la sentència que, literalment, diu així:   
«Sentència número 000175/2010  
María Dolores Bellés Centelles, magistrada jutgessa, he vist estes actuacions de juí ordinari número 155/2008.  
Lloc: Castelló de la Plana.  
Data: 4 de novembre de 2010.  
Part demandant: FCE Bank PLC Sucursal a Espanya.  
Advocat: Amalio Miralles Gómez.  
Procuradora: Elia Peña Chordá.  
Part demandada: Carlos Ricardo Ortiz Cruz   
En nom del rei resolc basant-me en els següents:   
Antecedents de fet   
Primer. Que la representació de la part actora va presentar escrit de demanda que va correspondre a este Jutjat pel torn de repartiment en què es manifestava que, amb data 13 d'abril de 2005, l'actora va subscriure com a finançadora amb el demandat Carlos Ricardo Ortiz Cruz, en condició de comprador, el contracte de finançament a comprador de vehicle número 956 711502 que s'hi adjunta a la demanda com a document número 2, per a l'adquisició per part del demandat del vehicle Ford Street CA, matrícula 4770VOL. Que l'import del préstec va ascendir a 13.180,20 euros, la duració del finançament era de 60 mesos i la quota mensual a pagar per a la devolució del préstec era de 219,67 euros.  
Que el demandat ha incomplit la seua obligació de pagament i l'actora el dia 5 de novembre de 2007 va procedir al venciment anticipat del préstec de manera que a esta data el demandat devia la quantitat de 7.343,23 euros que es reclamen en este litigi.  
S'al·legaven els fonaments de dret que estimaven d'aplicació al cas de les actuacions, i acabava suplicant que, després dels tràmits legals, es dictara sentència per la qual, estimant la demanda, es condemnara la part demandada a pagar a l'actora la quantitat de 7.343,23 euros, més els interessos al tipus pactat i costes.   
Segon. Que, admesa a tràmit la demanda esmentada, es va traslladar a la part demandada el dia 17 de setembre de 2009, i no va comparéixer, per la qual cosa va ser declarat en rebel·lia processal i el pleit va seguir el seu curs.   
Tercer. Es va celebrar audiència prèvia el dia 22 d'octubre de 2010, i a l'acte només va comparéixer la part actora, que es va ratificar en la seua demanda i va proposar com a única prova la documental que es troba en les actuacions, i sol·licita sentència sense necessitat de vista oral. Va ser admesa la prova i va quedar el pleit vist per a sentència.   
Quart. Que en la substanciació d'este procediment, s'han observat totes les formalitats de l'orde processal.   
Fonaments de dret  
Primer. En este litigi la part actora exercita una acció de reclamació d'una quantitat a l'empara d'un contracte de préstec per a finançament del vehicle Ford matrícula 2331DQV, a l'empara dels articles 311 següents i concordants del Codi de Comerç en relació amb articles 1089 següents i concordants del Codi Civil.   
  
Segon. De la prova documental que consta en les actuacions resulta acreditat la concessió del préstec per a l'adquisició del vehicle, que l'import del préstec ascendia a 13.180,20 euros, que es va pactar una quota mensual fixa de devolució de 219,67 euros comprensiva de principal més interessos, durant el període de 60 mesos i que el demandat ha incomplit el que es va pactar i deu la quantitat reclamada de 7.343,23 euros per això és procedent condemnar-lo al seu pagament.   
Tercer. L'actora reclama el pagament d'interessos al tipus pactat, ha d'entendre's que reclama interessos de demora, atés que en les quotes de devolució del préstec ja s'inclou l'interés nominal anual, tal com consta en el contracte de finançament que s'hi adjunta com a document número 2 a la demanda, no obstant això en el contracte no consta pacte d'interés de demora, per la qual cosa no pot prosperar la reclamació d'interés de demora al tipus pactat perquè no consta cap pacte, atés que encara que l'actora adjunta a la seua demanda unes condicions generals del contracte de finançament a comprador d'automòbils model FF-CL, estes condicions no apareixen firmades pel demandat, tan sols ho estan per l'actora.   
Quart. Atés que s'estima substancialment la demanda procedix imposar les costes a la part demandada en aplicació de l'article 394 de la Llei d'Enjudiciament Civil 1/2000.   
Dispositiva  
Després d'admetre la demanda plantejada per la procuradora dels tribunals Elia Peña Chordá en nom i representació de FCE Bank PLC Sucursal a Espanya, amb CIF Y-2767479-M condemne Carlos Ricardo Ortiz a pagar a l'actora la quantitat de 7.343,23 euros, més els interessos de l'article 576 de la Llei d'Enjudiciament Civil i les costes processals produïdes.   
Notifiqueu esta resolució a les parts de forma legal, i feu-los saber que, en contra, es pot interposar recurs d'apel·lació en el termini de cinc dies des de la seua notificació d'acord amb els articles 455 i següents de la Llei d'Enjudiciament Civil.  
Expediu una testimoniança de la present perquè conste en les actuacions i es guarde l'original en el llibre registre de sentències d'este Jutjat.  
Esta és la meua sentència, que pronuncie, mane i firme».  
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn).  
El recurs s'ha de preparar mitjançant un escrit que cal presentar en este Jutjat, en el termini de cinc dies hàbils comptador des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi amb la indicació dels pronunciaments que s'impugnen (art. 457.2 LECn).   
Publicació. La sentència anterior ha sigut donada, llegida i publicada per la magistrada jutgessa que la va dictar, mentres celebrava audiència pública el mateix dia de hui, jo, la secretària judicial en done fe.  
  
Castelló de la Plana, 4 de novembre de 2010.   
Informació sobre el depòsit per a recórrer:   
De conformitat amb la disposició addicional quinzena de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 €, el qual es tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 5882 YC EEEE AA), i cal indicar en el camp "Concepte ", el codi 02 Civil-apel·lació i la data de la resolució recorreguda amb el format dd/mm/aaaa.   
  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'ha d'indicar en el camp "Concepte " el número de compte, el codi i la data en la forma exposada en el paràgraf anterior.   
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
I atés que el demandat, Carlos Ricardo Ortiz Cruz, es troba en parador ignorat, expedisc este edicte a fi que li valga de notificació de forma deguda.   
  
Castelló de la Plana, 13 d'abril de 2012.- La secretària judicial: Neus Sabater Ventura.